Ähtärin eläinpuisto
Eläinpuisto syntyi Ähtärin kunnanjohtaja Väinö Jaakolan aloitteesta, ja se on elävöittänyt pienen syrjäisen kunnan taloutta. Ähtärin eläinpuisto avattiin 17. kesäkuuta 1973. Puiston ensimmäinen eläin oli Köpi-niminen hirvi. Pari vuotta myöhemmin saapuivat sudet ja ilvekset.
Santerin seikkailumaa
Santerin seikkailumaa on entinen puuhapuisto Ähtärissä. Seikkailumaa ei sisältänyt huvipuistolaitteita vaan erilaisia käyntikohteita. Se toimi Ähtärin eläinpuiston yhteydessä. Se avasi ovensa vuonna 1984. Tuolloin paikan nimi oli kuitenkin vielä Mini-Suomi ja se ikään kuin esitteli Suomea pienoiskoossa. Syksyllä 2005 puisto kuitenkin lakkautettiin. Santerin seikkailumaan lakkauttamisen jälkeen osa sen toiminnoista on siirretty eläinpuiston puolelle.